Matroska

Matroska (cuje commun extensiones de archivo es .mkv e .mka) es un projecto pro disveloppar un contentor de formatos multimedial in codice aperite simile a QuickTime de Apple, MP4 de MPEG o Advanced Streaming Format de Microsoft. Su nomine deriva del pupa russe матрёшка qui in le alphabeto roman deberea esser traducite como Matryoshka. Le solution official pro le systema operative Windows es le Combined Community Codec Pack.

Le projecto ha essite annunciate le 7me decembre 2002 como furca (en:fork) del projecto Multimedia Container Format, post disaccordo con le creator de iste projecto circa le uso del Extensible Binary Meta Language (EBML) in vice de un altere formato binari. Le fundatores del projecto Matroska crede que le uso del EBML lor porta un numero de avantages, incluse simplificar le extension del formato in le futuro quando nove disveloppamentos poterea occurrer o quando le scopos del projecto poterea cambiar.

Le projecto ha un numero de scopos:
 crear un moderne, flexibile, extensibile, multiplatteforme contentor de formatos multimedial qui permitte le fluxo a transverso de Internet, trovar velocemente un position in un archivo e un menu del capitulos como istos del DVDs.
 disveloppar un collection de instrumentos pro le creation e modifica de archivos Matroska, licentiate subtus le Licentia Public General GNU.
 disveloppar librerias qui pote esser usate per disveloppatores pro adder supporto Matroska a lor applicationes, licentiate subtus le GNU Lesser General Public License.
 laborar con productores de hardware pro includer le supporto Matroska in apparatos multimedial integrate.
 supporto native in plure systemas operative incluse Windows via DirectShow, Linux via Gstreamer e Haiku via su Mediakit.

 Ligamines externe 
 http://www.matroska.org - Official webpage
 http://corecodec.org/projects/matroska/  - Official Developer Project Home
 http://www.cccp-project.net/  - 'Combined Community Codec Pack' all you need to play Matroska files on Windows
 http://haali.cs.msu.ru/mkv/  - alternative matroska splitter
 Matroska in Hydrogenaudio.org wiki
 Project Announcement - on Doom9 forums 
 http://sourceforge.net/projects/guliverkli/ - parser, de-/muxer and player
 http://www.bunkus.org/videotools/mkvtoolnix/ - Linux and Windows tools for Matroska
 The XviD-Ogg-MKV Walkthrough  - Step-by-step instructions for MKV encoding.

Categoria:Software